**არასამეწარმეო (არაკომერციული) იურიდიული პირი – „საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“ –ს წესდება**

**მუხლი 1.**

**ზოგადი დებულებები**

1.1.არასამეწარმეო (არაკომერციული) იურიდიული პირი ,,საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“ (შემდგომში - ცენტრი) არის კერძო სამართლის არასამეწარმეო (არაკომერციული) იურიდიული პირი, რომელიც შექმნილია საქართველოს ორგანული კანონის “ადგილობრივი თვითმმართველობის კოდექსი”-ს საფუძველზე, საქართველოს კანონმდებლობის მოთხოვნათა შესაბამისად და მისი მიზანია მუნიციპალიტეტის მოსახლეობაში საზოგადოებრივი ჯან.დაცვისა და ხელშეწყობის ღონისძიებების შემუშავება.

1.2. ,,საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“-ს დამფუძნებელია თეთრიწყაროს მუნიციპალიტეტი, (საიდენტიფიკაციო კოდი 230869254, რეგისტრაციის სერია რსთ#121/472963, რეგისტრირებული რუსთავის საგადასახადო ინსპექციის მიერ, 2006 წლის 29 ნოემბერი) რომლის წარმომადგენლობაზე უფლებამოსილი პირია მუნიციპალიტეტის გამგებელი ბესიკ წიკლაური. (დაბადებული 28.05.1974 წელი ქ. თბილისი საქართველოს მოქალაქის პირადობის მოწმობა N ბ 0374575 პირადი N01010015906 გაცემული თბილისი ვაკე-საბურთალოს შსს მესამე განყოფილების მიერ, მცხოვრები ქ. თბილისი ზემო ვეძისის დას. 50. არჩეული თეთრიწყაროს მუნიციპალიტეტის გამგებლად 2014 წლის 15 ივნისს.)

1.3. ,,საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“ შექმნილია განუსაზღვრელი ვადით.M

* 1. თავისი უფლებამოსილების ფარგლებში, კანონმდებლობით დადგენილი წესით „ცენტრი“

მოქმედებს პროგრამულ და პროგრამულ მიზნობრივი დაფინანსების პირობებში. პროგრამების ფორმირება ხდება მუნიციპალიტეტის კონკრეტული საჭიროებიდან გამომდინარე,

* 1. „ცენტრის“ დაფინანსება ხორციელდება პროგრამულად, ცენტრალური და მუნიციპალური

პროგრამების მიხედვით და სხვა შემოსავლებით.

1.6 ,,საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“ ხელმძღვანელობს ,,საქართველოს საქართველოს კონსტიტუცია“ საქართველოს სამოქალაქო კოდექსი” საქართველოს ორგანული კანონით “ადგილობრივი თვითმმართველობის კოდექსი“ ამ წესდებით და მოქმედი კანონმდებლობის შესაბამისად.

**მუხლი 2**

**სახელწოდება, იურიდიული მისამართი და სტატუსი**

2.2 ,,საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“-ს სრული სახელწოდებაა - არასამეწარმეო (არაკომერციული) იურიდიული პირი ,,საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“.

2.3 სამსახურის იურიდიული მისამართი: საქართველო, თეთრიწყაროს მუნიციპალიტეტი, ქ. თეთრიწყარო, ფარნავაზის ქ. #5.

2.4 ,,საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“-ს გააჩნია იურიდიული პირის ყველა ატრიბუტი, ბეჭედი, დამოუკიდებელი ბალანსი, საბანკო ანგარიშები და სხვა.

2.5. ,,საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“-ს ელექტრონული მისამართია: ელ.ფოსტა tetricyaro\_saz.jandacva@yahoo.com ტელეფონი: 577 13 50 20

**მუხლი 3.**

**„საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“–ს საქმიანობა და ფუნქციები**

3.1 საზოგადოებრივი ჯანდაცვა წარმოადგენს სახელმწიფო უსაფრთხოების (გადამდებ და ქრონიკული დაავადებების გავრცელება და მართვა) ჯანმრთელობის ადვოკატირებისა (ჯანმრთელობის დაცვის საპასუხო ქმედებები) და ჯანმრთელობის მართვის სისტემას.

3.2 „საზოგადოებრივი ჯანმრთელობის შესახებ“ საქართველოს კანონის მუხლი 36–ის „ადგილობრივი თვითმმართველი ერთეულების უფლებამოსილებები საზოგადოებრივი ჯანმრთელობის სფეროში“ – შესაბამისად ადგილობრივი თვითმმართველობის ორგანოებს საზოგადოებრივი ჯანმრთელობის სფეროში დელეგირებული აქვთ შემდეგი უფლებამოსილებები:

ა) საგანმანათლებლო, სააღმზრდელო და საგანმანათლებლო–სააღმზრდელო დაწესებულებებში სანიტარული და ჰიგიენური ნორმების დაცვის ზედამხედველობა;

ბ) მუნიციპალიტეტის ტერიტორიაზე დაავადებების გავრცელების პრევენციის მიზნით დერატიზაციის, დეზინსექციისა და დეზინფექციის ღონისძიებათა ორგანიზება–განხორციელება;

გ) საგანმანათლებლო, სააღმზრდელო და საგანმანათლებლო–სააღმზრდელო დაწესებულებებში პრევენციული ღონისძიებების განხორციელების ხელშეწყობა;

დ) მუნიციპალიტეტის ტერიტორიაზე განთავსებულ საზოგადოებრივი მნიშვნელობის დაწესებულებებში სანიტარული ნორმების დაცვის ზედამხედველობა;

ე)პროფილაქტიკური აცრების ეროვნული კალენდრით განსაზღვრული იმუნოპროფილაქტიკისათვის ჯანმრთელობის დაცვის სამინისტროს მიერ მიწოდებული მასალების მიღების, შენახვისა და განაწილების უზრუნველყოფა სამედიცინო მომსახურების მიმწოდებლებისათვის;

ვ) პრევენციული და ეპიდემიოლოგიური კონტროლის ღონისძიებების გატარება ეპიდსაშიშროებისას;

ზ) მუნიციპალიტეტის ტერიტორიაზე პირველადი ეპიდკვლევის ხელშეწყობა–განხორციელება.

**მუხლი 4.**

**„საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“–ს მიზნები**

4.1„საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“–ს მიზანია:

ა) საზოგადოებრივი ჯანმრთელობის დაცვის სფეროში თვითმმართველი ერთეულის ექსკლუზიური და დელეგირებული უფლებამოსილების ფარგლებში პროფილაქტიკური ღონისძიებების, რეკომენდაციების შემუშავება-განხორციელება;

ბ) მუნიციპალიტეტის მოსახლეობის ფიზიკური, გონებრივი და სულიერი ჯანმრთელობის ხელშეწყობა. ავადობის აქტიური გამოვლენა, სისტემატიზირება და ჯანმრთელობის ხელშემშლელ რისკფაქტორთა იდენტიფიცირება;

გ) პათოგენურ გარემოს მასტიმულირებელ ფაქტორთა დროული ფიქსაცია, მათი ოპერატიული სალოკალიზაციო ღონისძიებების დაგეგმვა და განხორციელების ხელშეწყობა;

დ) მუნიციპალიტეტის მასშტაბით, ავადობის სტრუქტურის სტატისტიკური ინფორმაციის მოგროვება და ანალიზი. ენდემური პათოგენური ფაქტორების, ასევე სოციალური ეკონომიკური ფონის გათვალისწინებით ჯანდაცვითი პროფილაქტიკური ღონისძიებების ადგილობრივი პრიორიტეტების განსაზღვრა და შესაბამისი დაგეგმვა–განხორციელება;

ე) ინფექციურ და პარაზიტულ დაავადებათა საწინააღმდეგო პროფილაქტიკური ღონისძიებების განხორციელება, ნორმატიულად განსაზღვრულ შემთხვევებში ეპიდკვლევის წარმოება;

ვ) მუნიციპალიტეტის მოსახლეობის ჯანმრთელობისათვის უსაფრთხო გარემოს უზრუნველსაყოფად, კომპეტენციის ფარგლებში სანიტარულ–ჰიგიენური პროფილაქტიკური ღონისძიებების შემუშავება და განხორციელება;

ზ) უსაფრთხო გარემოს უზრუნველყოფის მიზნით, საშიში ინფექციების გავრცელების შეზღუდვისა და პროფილაქტიკისათვის სადეზინფექციო და სადერატიზაციო ღონისძიებების განხორციელება.

**მუხლი 5.**

**„საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“–ს**

**უფლებამოვალეობანი**

5.1 საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრს გააჩნია შემდეგი უფლებამოვალეობანი:

ა) დადგენილი წესით, კომპეტენციის ფარგლებში შეუფერხებლად მიიღოს საჭირო ინფორმაცია თვითმმართველი ერთეულის ტერიტორიაზე არსებული ფიზიკური და იურიდიული პირებისგან მიუხედავად საკუთრებისა და სამართლებრივი ფორმისა;

ბ) დაკისრებული ვალდებულებების შესრულების უზრუნველსაყოფად, მონაწილეობა მიიღოს როგორც თვითმმართველობის მიერ, ასევე ცენტრალური და ადგილობრივი ხელისუფლების ერთობლივად შექმნილი, კომპეტენციას მიკუთვნებული კომისიების მუშაობაში.

გ) კომპეტენციის ფარგლებში განახორციელოს როგორც თვითმმართველობის ექსკლუზიური და დელეგირებული უფლებამოსილებით გათვალისწინებული ღონისძიებები, ასევე ფიზიკური და იურიდიული პირების მომსახურება;

დ) რაიონში არაკეთილსაიმედო ეპიდსიტუაციის შექმნის შემთხვევაში, ასევე საშიში ინფექციური დაავადებების პრევენციის მიზნით, შეიმუშაოს და წარუდგინოს ზემდგომ ორგანოებს სიტუაციის გაუმჯობესების მიზნით შექმნილი პროექტები. ასევე განახორციელოს ზედამხედველობა მიღებულ გადაწყვეტილებებზე;

ე) თავისი კომპეტენციის ფარგლებში მოამზადოს პროფილაქტიკური ღონისძიებების თაობაზე წინადადებები და ინიციატივები.

ვ) დააყენოს საკითხი ზემდგომ ორგანოებში სამოქმედო ტერიტორიაზე მოსალოდნელი ან არსებული ეპიდსიტუაციის გართულების შემთხვევაში მუშაობის განსაკუთრებულ რეჟიმზე გადასვლის შესახებ:

ზ) მეთოდური ხელმძღვანელობა გაუწიოს სამედიცინო დაწესებულებების პერსონალს საავადმყოფოს შიდა ინფექციების, დაავადებათა პროფილაქტიკის, ეპიდაფეთქებებთან ბრძოლის ფსიქოსოციალური დახმარების და პირველადი ჯანდაცვის ტრენინგების დონეზე.

**მუხლი 6.**

**„საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“–ს მართვა**

6.1 “საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი”–ს ხელმძღვანელობს დირექტორი, რომელსაც თანამდებობაზე ნიშნავს და ათავისუფლებს თეთრიწყაროს მუნიციპალიტეტის გამგებელი.

6.2 ცენტრის დირექტორი:

ა) წარმოადგენს ცენტრს ყველა ინსტანციაში;

ბ) პასუხს აგებს ცენტრის საქმიანობაზე;

გ) დებს გარიგებებს და აფორმებს ხელშეკრულებებს როგორც საქართველოს, ასევე უცხოეთის ფიზიკურ და იურიდიულ პირებთან;

დ) დადგენილი წესით ხსნის ანგარიშს საბანკო დაწესებულებებში;

ე) განსაზღვრავს მუნიციპალურ პროგრამებში მონაწილე შრომით ფუნქციებსა და პასუხისმგებლობას;

ვ) წყვეტს სამსახურის საქმიანობის სფეროსათვის სამსახურის დებულებით მიკუთვნებულ საკითხებს;

ზ) დადგენილი წესით შეაქვს წინადადებები გამგებელთან გადაწყვეტილების მისაღებად საკითხებზე, რომლებიც განეკუთვნება სამსახურის კომპეტენციის სფეროს;

თ) იღებს გადაწყვეტილებებს სამსახურის გამოყოფილი საბიუჯეტო–პროგრამული სახსრების მიზნობრივი გამოყენების თაობაზე და პასუხისმგებელია ბიუჯეტის ზუსტად და მიზანმიმართულად გამოყენებაზე;

ი) პროგრამული დაფინანსების ფარგლებში ვალდებულია უზრუნველყოს სამსახურის მატერიალურ–ტექნიკური ბაზის სრულყოფა და განვითარება. მომუშავეთა მატერიალური სტიმულირება და სოციალური დაცვა კანონმდებლობით განსაზღვრული წესით.

კ) იღებს გადაწყვეტილებებს თანამშრომელთა წახალისებისა და დისციპლინური პასუხისმგებლობის შესახებ;

ლ) თეთრიწყაროს მუნიციპალიტეტის გამგებელთან შეთანხმებით კანონმდებლობით დადგენილი წესით შეიმუშავებს სახელფასო ფონდს, ამტკიცებს „საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“–ს საშტატო განრიგს, შინაგანაწესს და სტრუქტურას;

მ) თეთრიწყაროს მუნიციპალიტეტის გამგებელთან შეთანხმებით თანამდებობაზე ნიშნავს და ანთავისუფლებს „საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“–ს თანამშრომლებს;

ნ) მუნიციპალიტეტის გამგებლის თანხმობით უფლებამოსილია შეიძინოს „საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“–ს ფუნქციონირებისათვის აუცილებელი ძირითადი ქონება;

ო) გამგებელს წარუდგენს ყოველწლიურ ანგარიშს გაწეული სამუშაოს შესახებ;

6.3 ,,საზაოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“-ს კონტროლი:

,,საზაოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“-ს კონტროლს ახორციელებს თეთრიწყაროს მუნიციპალიტეტის გამგებელი აუდიტორის მეშვეობით.

**მუხლი 7.**

**„საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“–ს ქონება და ფინანსური სახსრები**

7.1 „ცენტრის“ შემოსავლების წყარო არის მუნიციპალური და ცენტრალური პროგრამებით დამტკიცებული ხარჯთაღრიცხვის შესაბამისად მუნიციპალიტეტის და ცენტრალური ბიუჯეტიდან განსაზღვრული თანხები;

7.2 გრანტისა და შემოწირულობის სახით მიღებული შემოსავალი;

7.3 ცენტრი მიღებულ შემოსავალს მოახმარს მხოლოდ ცენტრის მიზნების რეალიზებას. ასეთი საქმიანობის შედეგად მიღებული მოგების განაწილება ცენტრის დამფუძნებელს, შემომწირველებს, აგრეთვე ხელმძღვანელობასა და წარმომადგენლობითი პირებს შორის დაუშვებელია;

7.4 „ცენტრის“ ფინანსური რესურსები გამოიყნება მუნიციპალურ და ცენტრალური პროგრამათა ღონისძიებების, სამსახურის ფუნქციონირებისა და ამოცანების განხორციელებისათვის, სამსახურის მატერიალურ–ტექნიკური ბაზის შექმნისა და განვითარების პროგრამებში დასაქმებულ მუშაკთა შრომის ანაზღაურების, სოციალური პირობების გაუმჯობესების მატერიალური სტიმულირების უზრუნველსაყოფად;

7.5 „ცენტრის“ მუშაკთა შრომის ანაზღაურება ხორციელდება სახელშეკრულებო პირობებით, საქართველოს კანონმდებლობის შესაბამისად.

7.6 „საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“ ვალდებულია კანონმდებლობით დადგენილი წესით აწარმოოს საფინანსო - ეკონომიკური საქმიანობის აღრიცხვა-ანგარიშგება და შეადგინოს ბალანსი.

**მუხლი 8.**

**საქველმოქმედო შენატანი**

8.1 არასამეწარმეო (არაკომერციული) იურიდიულ პირს „საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრს“ თავისი საქმიანობის განხორციელების მიზნით უფლება აქვს მიიღოს საქველმოქმედო შენატანი ფიზიკური და იურიდიული პირებისგან.

8.2 საქველმოქმედო შენატანი შესაძლოა შეტანილი იქნეს როგორც ფულადი ისე არაფულადი (სხვა მატერიალური ფასეულობების) სახით, ნებისმიერ ვალუტაში, ნებისმიერი ოდენობით.

8.3 საქველმოქმედო შენატანის შეტანა ეფუძნება ნებაყოფლობის პრინციპებს.

**მუხლი 9.**

**ლიკვიდაცია/რეორგანიზაცია**

9.1 არასამეწარმეო (არაკომერციული) იურიდიული პირის „საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“-ს რეორგანიზაცია ხორციელდება საქართველოს კანონმდებლობით დადგენილი წესით, თეთრიწყაროს მუნიციპალიტეტის გამგებლის გადაწყვეტილებით, მუნიციპალიტეტის საკრებულოს თანხმობით.

9.2 არასამეწარმეო (არაკომერციული) იურიდიული პირის „საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“-ს ლიკვიდაცია ხორციელდება მიზნის მიღწევის შედეგად, სისხლის სამართლის საქმეზე კანონიერ ძალაში შესული სასამართლოს გამამტყუვნებელი განაჩენის საფუძველზე, გაკოტრებისას ან საქართველოს სამოქალაქო კოდექსის 38 მუხლის შესაბამისად.

9.3 ლიკვიდაციის დროს უნდა დასრულდეს მიმდინარე საქმეები, დადგინდეს მოთხოვნები, დარჩენილი ქონება გამოიხატოს ფულში, დაკმაყოფილდნენ კრედიტორები და დარჩენილი ქონება გაუნაწილდეს უფლებამოსილ პირებს.

9.4 დამფუძნებელთა/წევრთა გადაწყვეტილება საზოგადოების ლიკვიდაციის პროცესის დაწყების შესახებ უნდა დარეგისტრირდეს მეწარმეთა და არასამეწარმეო (არაკომერციული) იურიდიული პირების რეესტრში. ლიკვიდაციის პროცესი დაწყებულად ითვლება მისი რეგისტრაციის მომენტიდან.

9.5 ლიკვიდაციის შედეგად დარჩენილი ქონების მიღებაზე უფლებამოსილ პირებს განსაზღვრავენ არასამეწარმეო (არაკომერციული) იურიდიული პირის დამფუძნებლები/წევრები. არასამეწარმეო (არაკომერციული) იურიდიული პირის ლიკვიდაციისას ქონების გასხვისება შესაძლებელია, თუ:

ა) გასხვისება ხელს უწყობს მის მიერ დასახული მიზნების განხორციელებას;

ბ) ემსახურება საქველმოქმედო მიზნებს;

გ) ქონება გადაეცემა სხვა არასამეწარმეო (არაკომერციულ) იურიდიულ პირს.

9.6 აკრძალულია ლიკვიდაციის შედეგად დარჩენილი ქონების განაწილება არასამეწარმეო (არაკომერციული) იურიდიული პირის დამფუძნებლებს, წევრებს, ხელმძღვანელობისა და წარმომადგენლობითი უფლებამოსილების მქონე პირებს შორის.

9.7 თუ არასამეწარმეო (არაკომერციული) იურიდიული პირის დამფუძნებლებმა/წევრებმა არ განსაზღვრეს ლიკვიდაციის შედეგად დარჩენილი ქონების მიღებაზე უფლებამოსილი პირი, სასამართლო არასამეწარმეო (არაკომერციული) იურიდიული პირის ლიკვიდაციის შედეგად დარჩენილ ქონებას გადასცემს შესაბამისად ერთ ან რამდენიმე არასამეწარმეო (არაკომერციულ) იურიდიულ პირს, რომლებსაც აქვთ იგივე ან მსგავსი მიზნები, როგორიც ლიკვიდირებულ არასამეწარმეო (არაკომერციულ) იურიდიულ პირს. თუ ასეთი ორგანიზაციები არ არსებობს ან შეუძლებელია ასეთი ორგანიზაციების გამოვლენა, მაშინ შეიძლება მიღებულ იქნეს გადაწყვეტილება ამ ქონების სახელმწიფოსათვის გადაცემის შესახებ. სასამართლომ ქონება შეიძლება გაანაწილოს ლიკვიდაციის პროცესის დაწყების რეგისტრაციიდან 6 თვის შემდეგ.

9.8 ლიკვიდაციას ახორციელებს ხელმძღვანელობის უფლებამოსილების მქონე პირი (პირები) ან კანონით დადგენილი წესით დანიშნული ლიკვიდატორი. ლიკვიდატორი პასუხს აგებს, როგორც ხელმძღვანელობისა და წარმომადგენლობითი უფლებამოსილების მქონე პირი.

**მუხლი 10.**

**დასკვნითი დებულებები**

10.1 წინამდებარე წესდება ძალაში შედის თეთრიწყაროს მუნიციპალიტეტის გამგებლის მიერ წესდების დამტკიცების შესახებ ბრძანების და ხელმოწერისთანავე.

10.2 თუ ამ წესდების (დამფუძნებელთა/წევრთა შეთანხმების) რომელიმე დებულება ბათილად იქნა ცნობილი, ეს გავლენას არ მოახდენს წესდების სხვა დებულებების ნამდვილობაზე.

* 1. ამ წესდებას და საქართველოს მოქმედ კანონმდებლობას შორის არსებული შეუსაბამობის

 შემთხვევაში მოქმედებს კანონი.

 10.4 წესდება შედგენილია ქართულ ენაზე 3 (სამ) იდენტურ ეგზემპლარად, რომელთაგან ერთი ინახება სამსახურის დამფუძნებელთან, მეორე დირექტორთან და მესამე საქართველოს იუსტიციის სამინისტროს საჯარო რეესტრის ეროვნულ სააგენტოში.

მუნიციპალიტეტის გამგებელი /ბესიკ წიკლაური/

არასამეწარმეო (არაკომერციული) იურიდიული პირი - ,,საზოგადოებრივი ჯანმრთელობისა და უსაფრთხო გარემოს უზრუნველყოფის ცენტრი“

წ ე ს დ ე ბ ა

ქ.თეთრიწყარო

2015 წელი